**Zmluva o dielo č. C-NBS1-000-077-009**

uzatvorená podľa § 536 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Článok I.**

**Zmluvné strany**

1. **Objednávateľ:**

Názov: **Národná banka Slovenska**

Sídlo: Imricha Karvaša 1, 813 25 Bratislava

Zastúpený: <vyplní VO>

Oprávnený rokovať vo veciach zmluvy:

<vyplní VO>

Oprávnený rokovať vo veciach technických:

<vyplní VO>

<vyplní VO>

IČO: 30 844 789

IČ DPH: SK2020815654

DIČ: 2020815654

Bankové spojenie. Národná banka Slovenska

Číslo účtu v tvare IBAN: SK07 0720 0000 0000 0000 1919

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“)

1. **Zhotoviteľ:**

Obchodné meno: <vyplní uchádzač>

Sídlo: <vyplní uchádzač>

Zastúpený: <vyplní uchádzač>

Oprávnený rokovať vo veciach zmluvných:

<vyplní uchádzač>

Oprávnený rokovať vo veciach technických:

<vyplní uchádzač>

IČO: <vyplní uchádzač>

IČ DPH: <vyplní uchádzač>

DIČ: <vyplní uchádzač>

Bankové spojenie: <vyplní uchádzač>

Číslo účtu v tvare IBAN: <vyplní uchádzač>

Zapísaný: <vyplní uchádzač>

(ďalej len „zhotoviteľ“)

(objednávateľ a zhotoviteľ spolu aj ako „zmluvné strany“)

**Článok II.**

**Preambula**

1. Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, podlimitnú zákazku podľa § 112 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „Modernizácia primárneho dátového centra a optickej kabeláže budovy“.
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.
3. Pre účely tejto zmluvy sa pod budovou objednávateľa rozumie budova ústredia objednávateľa nachádzajúca sa na ulici Imricha Karvaša 1, 813 25 Bratislava.

**Článok III.**

**Predmet zmluvy**

1. Predmetom tejto zmluvy je záväzok zhotoviteľa zhotoviť pre objednávateľa dielo s názvom Modernizácia primárneho dátového centra a optickej kabeláže budovy (ďalej len „dielo“ alebo „predmet zmluvy“), v rozsahu a kvalite podľa projektovej dokumentácie vypracovanej spoločnosťou DCpro s. r. o., Rybničná 38/H, 831 06 Bratislava, IČO:44 521 561 (ďalej len „projektová dokumentácia“), svojej ponuky a za podmienok dohodnutých v tejto zmluve.
2. Diela sa skladá z
3. modernizácie zastaralých optických prepojov (chrbticová štruktúrovaná optická kabeláž) budovy Národnej banky Slovenska, ústredie, Imricha Karvaša 1, 813 25 Bratislava a z
4. modernizácia primárneho dátového centra hlavného technologického pracoviska v Národnej banke Slovenska, ústredie, Imricha Karvaša 1, 813 25 Bratislava (modernizácia pôvodného výpočtového strediska na 3.NP v časti C3.).
5. V rámci realizácie modernizácie primárneho dátového centra hlavného technologického pracoviska sa zhotoviteľ zaväzuje realizovať relokáciu zariadení uvedených v prílohe č. 4 tejto zmluvy v rozsahu podľa požiadaviek uvedených v prílohe č. 3 tejto zmluvy.
6. Objednávateľ si vyhradzuje práva aktualizovať prílohu č. 4 tejto zmluvy podľa skutočného stavu. Objednávateľ predloží poskytovateľovi najneskôr 30 dní pred plánovaným termínom relokácie aktualizovaný zoznam relokovaných zariadení.
7. Zhotoviteľ potvrdzuje, že je certifikovaným partnerom spoločnosti dodávajúcej všetky materiály, zariadenia ako aj ich komponenty a zaväzuje sa byť počas trvania tejto zmluvy certifikovaným partnerom spoločnosti dodávajúcej všetky materiály, zariadenia ako aj ich komponenty.
8. Zhotoviteľ potvrdzuje, že je servisným partnerom s výrobcami HPe, Dell, Lenovo, F5, Cisco, Forcepoint, Fortigate a Adva na poskytovanie autorizovaného servisu pre typy zariadení, ktoré sú predmetom relokácie a zaväzuje sa byť servisným partnerom s výrobcami HPe, Dell, Lenovo, F5, Cisco, Forcepoint, Fortigate a Adva na poskytovanie autorizovaného servisu pre tieto typy zariadení počas trvania zmluvy.
9. Zhotoviteľ sa zaväzuje, že podľa tejto zmluvy dodaný materiál, zariadenia ako aj ich komponenty musia byť nové a nepoužívané.
10. Zhotoviteľ sa zaväzuje, že podľa tejto zmluvy dodané materiály, zariadenia ako aj ich komponenty a podpora výrobcu pre tieto zariadenia musia byť určené pre predaj v Slovenskej republike, alebo v regióne, ktorého je Slovenská republika súčasťou.
11. Zhotoviteľ sa zaväzuje, že materiály, zariadenia ako aj ich komponenty, ktoré sú predmetom zmluvy nemajú ukončenú životnosť (End of Life), alebo predaj (End of Sale).
12. Objednávateľ sa zaväzuje riadne a včas zhotovené dielo v súlade s touto zmluvou prevziať a zaplatiť zaň dohodnutú cenu podľa platobných podmienok dohodnutých v tejto zmluve.

**Článok IV.**

**Spôsob plnenia predmetu zmluvy**

1. Pri zhotovení diela bude zhotoviteľ dodržiavať projektovú dokumentáciu, všeobecne záväzné právne predpisy, technické normy, dojednania tejto zmluvy a bude sa riadiť podkladmi a pokynmi objednávateľa, zápismi a dohodami zmluvných strán na úrovni osôb oprávnených rokovať a vyjadreniami orgánov verejnej správy.
2. Zhotoviteľ prehlasuje, že sa v plnom rozsahu oboznámil s rozsahom a povahou diela, že sú mu známe technické, kvalitatívne a iné podmienky k realizácii diela a že disponuje takými technickými, materiálnymi a personálnymi kapacitami, oprávneniami a odbornými znalosťami, ktoré sú k riadnemu zhotoveniu diela potrebné.
3. Zmluvné strany sa budú informovať o postupe zhotovovania diela na pracovných stretnutiach podľa dohody zmluvných strán.
4. Zhotoviteľ podpisom tejto zmluvy potvrdzuje a zaväzuje sa, že ak sa na plnení zmluvy budú podieľať zamestnanci, tak to budú iba osoby legálne zamestnané zhotoviteľom v súlade s právnym poriadkom Slovenskej republiky. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce v znení neskorších predpisov) a osobné údaje fyzických osôb, prostredníctvom ktorých plní zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.

V prípade, ak zhotoviteľ poruší svoju povinnosť podľa tohto bodu zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do 7 dní odo dňa jej uplatnenia u zhotoviteľa objednávateľom.

1. Zhotoviteľ vykonáva, organizuje a zodpovedá za koordináciu vykonávania diela všetkými svojimi subdodávateľmi. Zadaním vykonania diela, resp. jeho časti subdodávateľovi sa zhotoviteľ nezbavuje zodpovednosti vykonať dielo riadne a včas v súlade s touto zmluvou. Zhotoviteľ je plne zodpovedný aj za odbornú spôsobilosť a kvalifikáciu subdodávateľa.
2. Zhotoviteľ sa zaväzuje, že:
3. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré objednávateľ nechráni zodpovedajúcim spôsobom;
4. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu;
5. pred začatím prác na diele zhotoviteľ písomne predloží objednávateľovi menný zoznam osôb, ktoré budú plniť predmet zmluvy za zhotoviteľa (napr. zamestnancov zhotoviteľa, subdodávateľov) v rozsahu meno a priezvisko, číslo občianskeho preukazu, a to minimálne 3 pracovné dni vopred za účelom zabezpečenia vstupu do budovy objednávateľa na stavenisko. Objednávateľ vystaví osobám zhotoviteľa uvedeným v predchádzajúcej vete vstupové oprávnenia (t. j. vystaví preukaz). Osoby zhotoviteľa sú povinné pri zhotovovaní diela zdržovať sa a pohybovať sa len v čase potrebnom na uskutočnenie zmluvne dohodnutých činností a v priestoroch, v ktorých tieto činnosti vykonáva. Stratu alebo krádež preukazu, ako aj jeho poškodenie a zmeny v osobných údajoch je zhotoviteľ povinný bezodkladne oznámiť objednávateľovi. Objednávateľ si vyhradzuje právo pri vstupe do niektorých častí objektov budovy objednávateľa a vymedzených priestorov budovy objednávateľa zabezpečiť vstup osobám zhotoviteľa len za prítomnosti zamestnanca objednávateľa.
6. Projektantom objednávateľa je pre účely plnenia tejto zmluvy spoločnosť DCpro s. r. o., Rybničná 38/H, 831 06 Bratislava, IČO:44 521 561.
7. Bez písomného súhlasu objednávateľa nemôžu byť pre realizáciu diela použité iné materiály, výrobky a technické riešenia alebo vykonané iné zmeny, ktoré by boli odlišné oproti projektovej dokumentácii, alebo ktoré by neboli schválené objednávateľom. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý resp. je po záručnej dobe, alebo vykazuje iné vady a nedostatky. Zámenu materiálov a výrobkov musia potvrdiť projektant objednávateľa a za objednávateľa spoločne osoby oprávnené rokovať vo veciach technických uvedené v článku I bode 1 tejto zmluvy, a to písomne zápisom do stavebného denníka.
8. Zhotoviteľ je povinný pred zakrytím/zastavaním akejkoľvek zrealizovanej časti diela nechať odsúhlasiť objednávateľom vykonanie časti diela, ktorá má byť zakrytá/zastavaná. K takémuto odsúhlaseniu a kontrole diela musí byť objednávateľ minimálne 3 pracovné dni vopred písomne vyzvaný záznamom v stavebnom denníku a elektronicky mailom. Odsúhlasenie/kontrola takejto časti diela objednávateľom bude potvrdená v stavebnom denníku. V prípade, že zhotoviteľ nedodrží postup podľa predchádzajúcej vety a zakryje/zastavia časť diela, ktorá mala byť pred zakrytím/zastavaním odsúhlasená objednávateľom, má objednávateľ právo požadovať, aby zhotoviteľ zakrytie/zastavanie diela na vlastné náklady odstránil a príslušnú časť diela na vlastné náklady zhotovil kompletne znovu. Zároveň sa takéto konanie zhotoviteľa považuje za podstatné porušenie povinnosti zhotoviteľa s právom objednávateľa odstúpiť od tejto zmluvy. V prípade porušenia záväzku zhotoviteľa uvedeného v tomto bode zmluvy, je zhotoviteľ povinný uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každé jednotlivé porušenie stanovenej povinnosti.
9. V prípade, že objednávateľ zistí, že zhotoviteľ nedodržuje schválenú projektovú dokumentáciu alebo že postupuje v rozpore s platnými technickými normami, je objednávateľ oprávnený požadovať od zhotoviteľa nahradenie takéhoto vadného plnenia plnením bezvadným. Zhotoviteľ je povinný odstrániť vadné plnenie a nahradiť ho bezvadným v lehote určenej objednávateľom. V prípade porušenia záväzku zhotoviteľa uvedeného v tomto bode zmluvy je zhotoviteľ povinný počas doby odstraňovania vadného plnenia uhradiť objednávateľovi zmluvnú pokutu vo výške 330 eur (slovom: tristotridsať eur) bez DPH za každý jednotlivý prípad odstraňovania vadného plnenia diela.
10. Pri zhotovovaní diela zhotoviteľ zabezpečí presuny stavebných materiálov a hmôt prostredníctvom malej mechanizácie ak to je možné, ak to nie je možné tak ručne.
11. Zhotoviteľ umožní zástupcovi autorského dozoru kontrolovať realizovanie diela.
12. Okrem stavbyvedúceho môže robiť potrebné zápisy v stavebnom denníku technický dozor objednávateľa (stavebníka) a pracovník projektanta poverený výkonom autorského dozoru. Zápisy do stavebného denníka vykonáva tiež osoba oprávnená vykonávať štátny stavebný dohľad.
13. Technický dozor objednávateľa bude na diele vykonávať: <vyplní verejný obstarávateľ>.
14. Technický dozor je oprávnený vydať zhotoviteľovi príkaz na prerušenie prác na diele, pokiaľ zodpovedný zástupca zhotoviteľa nie je dosiahnuteľný, ak je ohrozená bezpečnosť zhotovovaného diela, život alebo zdravie osôb pracujúcich na diele, alebo ak hrozia iné vážne hospodárske škody.
15. Zhotoviteľ sa zaväzuje, že realizáciu diela bude vykonávať prostredníctvom osôb určených na plnenie zmluvy uvedených v prílohe č. 8 tejto zmluvy. V prípade zmeny osoby určenej na plnenie zmluvy sa zhotoviteľ zaväzuje, že nová osoba určená na plnenie zmluvy bude spĺňať minimálne požiadavky stanovené v súťažných podkladov na zákazku, ktorej výsledkom bolo uzatvorenie tejto zmluvy. Za účelom overenia týchto skutočností sa zhotoviteľ zaväzuje predložiť objednávateľovi príslušné doklady novej osoby určenej na plnenie zmluvy pred vykonaním zmeny tejto osoby minimálne v lehote 2 pracovných dní pred navrhovanou zmenou. Nová osoba určená na plnenie zmluvy môže začať participovať na plnení zmluvy až po kontrole predložených dokladov a odsúhlasení objednávateľom
16. V prípade, že počas relokačných aktivít dôjde k poškodeniu, či poruche relokovaného zariadenia objednávateľa, ktoré vyžadujú dlhší čas odstránenia a nie je možné ich odstrániť v mieste relokácie, zhotoviteľ poskytne objednávateľovi náhradné zariadenie s rovnakou alebo lepšou technickou špecifikáciou ako je zariadenie, na ktorom vznikla porucha, či poškodenie a dohodne sa s objednávateľom na dobe jej odstránenia. Náhradné zariadenie podľa predchádzajúcej vety je objednávateľovi poskytnuté dočasne, na dobu nevyhnutne potrebnú na odstránenie poruchy, či poškodenia na zariadení objednávateľa a po odstránení poruchy zhotoviteľ vráti zariadenie objednávateľa výmenou za poskytnuté náhradné zariadenie.
17. Ak sa počas vykonávania relokačných prác vyskytne akýkoľvek problém alebo chyba, zhotoviteľ sa zaväzuje vyriešiť tento stav tak, aby boli zariadenia prevádzkyschopné do 24 hodín od vzniknutého problému.
18. Nebezpečenstvo škody na relokovaných zariadeniach znáša zhotoviteľ až do momentu protokolárneho prevzatia relokovaných zariadení objednávateľom.
19. Zhotoviteľ sa zaväzuje dodržiavať povinnosti bezpečnosti a ochrany zdravia pri práci (ďalej len „BOZP“), ochrany pred požiarmi (ďalej len „OPP“) a ochrany životného prostredia (ďalej len „OŽP“) uvedené v prílohe č. 6 tejto zmluvy pri realizácii diela. Uvedené činnosti bude zabezpečovať osobami s predpísanou odbornou spôsobilosťou. Zhotoviteľ zabezpečí výkon koordinátora bezpečnosti a plnenie ostatných povinností vyplývajúcich z nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
20. Zhotoviteľ sa zaväzuje poskytnúť nevyhnutnú súčinnosť objednávateľovi pri realizácií bezpečnostných systémov – EZS (elektrický zabezpečovací systém), SKV (systém kontroly vstupov ) a EPS (elektrická požiarna signalizácia ) budovy - úprava pre DC (dátové centrum).
21. Zhotoviteľ je povinný odovzdať technickému dozoru vzorky materiálov a potrebné informácie o materiáloch na posúdenie predtým, než budú materiály zabudované alebo použité na diele a to štandardné vzorky materiálov od výrobcu a všetky potrebné informácie k odsúhlaseniu materiálu navrhovanom zhotoviteľom stavby, to všetko na náklady zhotoviteľa, a ďalšie vzorky podľa pokynov technického dozora to všetko na náklady zhotoviteľa. Ku každej vzorke a k predloženým informáciám o materiáloch bude vyznačený pôvod a zamýšľané použitie na stavbe. Na základe predložených vzoriek a dokladov predloží technický dozor objednávateľovi písomné stanovisko (odporúčanie, resp. zamietnutie) k navrhovaným materiálom zhotoviteľa a k navrhovaným technologickým postupom s písomným odôvodnením svojho stanoviska. Pri spracovaní stanoviska bude použitie navrhovaných materiálov konzultovať so spracovateľom projektu. Použitie materiálov na stavbe a ich zabudovanie je možné len po predchádzajúcom odsúhlasení navrhovaných materiálov objednávateľom.

**Článok V.**

**Práva a povinnosti zmluvných strán**

1. **Objednávateľ:**
   1. odovzdá zhotoviteľovi dve vyhotovenia projektovej dokumentácie v tlačenej forme a jedno vyhotovenie projektovej dokumentácie v elektronickej forme najneskôr do 7 dní odo dňa účinnosti tejto zmluvy.
   2. je povinný sledovať obsah stavebného denníka a k zápisom v ňom uvedeným sa vyjadriť na základe výzvy mailom do 3 pracovných dní, inak sa má za to, že s obsahom zápisu súhlasí.
   3. je oprávnený kontrolovať zhotovovanie diela a má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa to za podstatné porušenie zmluvy zo strany zhotoviteľa s právom objednávateľa odstúpiť od tejto zmluvy.
   4. je oprávnený kontrolovať priebeh stavebných prác na diele, dodávateľský systém i dodržiavanie všeobecných pravidiel bezpečnosti práce.
   5. poskytne zhotoviteľovi priestor pre skládku materiálu podľa svojich aktuálnych možností, avšak nepreberá nebezpečenstvo škody alebo straty takto uskladneného materiálu.

V prípade, že zhotoviteľ bude potrebovať väčší priestor pre skládku materiálu, tak si ďalší priestor na skládku materiálu zabezpečí sám na vlastné náklady.

* 1. poskytne zhotoviteľovi počas realizácie diela vodu a elektrickú prípojku bezodplatne.

1. **Zhotoviteľ:**
   1. je povinný viesť stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky Ministerstva životného prostredia SR č. 453/2000 Z. z., ktorou sa vykonávajú niektoré ustanovenia zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník objednávateľovi denne.
   2. je povinný dodržiavať pokyny týkajúce sa zhotovovania diela dané mu objednávateľom.
   3. je povinný sledovať obsah stavebného denníka a k zápisom objednávateľa v ňom uvedených sa vyjadriť do 2 pracovných dní, inak sa má za to, že s obsahom zápisu súhlasí.
   4. je povinný mať riadne vypísaný stavebný denník v zmysle § 46d stavebného zákona, v opačnom prípade sa to bude považovať za podstatné porušenie tejto zmluvy zo strany zhotoviteľa s právom objednávateľa odstúpiť od tejto zmluvy.
   5. je povinný v súlade s § 551 Obchodného zákonníka bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej starostlivosti.
   6. má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do doby, keď takúto nevhodnosť mohol zistiť.
   7. ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a/alebo projektantovi objednávateľa a ak sa nedajú odstrániť, navrhnúť objednávateľovi zmenu diela.
   8. v plnom rozsahu zodpovedá za bezpečnosť a ochranu zdravia všetkých osôb v priestore staveniska a ochrannej zóne staveniska na verejnom priestranstve, vykoná také bezpečnostné opatrenia, aby nedošlo k ohrozeniu osôb v okolí staveniska (oplotenie, dočasné zábradlia, prechody, bezpečnostné pásky a pod.).
   9. zaväzuje sa dodržiavať v plnom rozsahu predpisy BOZP, PO a všeobecne záväzné právne predpisy na ochranu životného prostredia svojimi zamestnancami ako aj zamestnancami svojich subdodávateľov na stavenisku. S odpadmi vzniknutými pri svojej činnosti bude nakladať a likvidovať ich v zmysle platnej legislatívy. Pokiaľ dôjde k porušeniu týchto povinností, spôsobené škody, resp. akékoľvek nároky tretích osôb znáša zhotoviteľ. Školenie BOZP a PO vlastných zamestnancov a zamestnancov subdodávateľov vykoná zhotoviteľ.
   10. odborné práce na diele musia byť vykonané len zamestnancami zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce.
   11. nesmie počas zhotovovania diela znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť diela a ktoré boli definované projektovou dokumentáciou.
   12. zaväzuje sa pri realizácií diela použiť len také stavebné materiály a výrobky, ktoré spĺňajú podmienky zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov, slovenské technické normy a iné platné právne predpisy.
   13. zabezpečí priestor, kde sa realizuje predmet zmluvy v súlade s ustanoveniami § 43i stavebného zákona.
   14. je povinný dielo realizovať v zmysle projektovej dokumentácie, v zmysle požiadaviek objednávateľa, správcov inžinierskych sietí a dotknutých orgánov verejnej správy.
   15. umožní orgánom štátneho stavebného dohľadu a nimi prizvaným znalcom prístup na stavenisko a vytvorí podmienky pre výkon dohľadu.
   16. počas zhotovovania diela zabezpečí také opatrenia, ktorými bude minimalizovaný negatívny vplyv diela na okolie a životné prostredie.
   17. zabezpečí účasť svojich zamestnancov a svojich subdodávateľov na preverovaní prác na diele objednávateľom a bez meškania vykoná opatrenia na odstránenie vytknutých vád a odchýlok od projektovej dokumentácie.
   18. umožní zástupcovi autorského dozoru (projektantovi) kontrolovať realizovanie diela.
   19. zodpovedá za čistotu a poriadok v okolí miesta realizácie diela a na stavenisku, a to počas celej doby zhotovovania diela; pre tento prípad na vlastné náklady zlikviduje stavebný odpad vzniknutý jeho činnosťou ako aj odstráni akékoľvek znečistenie okolia miesta realizácie diela vrátane priľahlých komunikácií.
   20. sa zaväzuje vypratať stavenisko do 15 dní odo dňa ukončenia realizácie diela.
   21. bude sa zúčastňovať objednávateľom organizovaných pravidelných operatívnych porád na úrovni zástupcov zmluvných strán a kontrolných dní zhotovovania diela. Kontrolný deň diela sa bude konať na písomné požiadanie zodpovedného zástupcu objednávateľa (technického dozoru).
   22. pri stavebných výrobkoch a iných veciach tvoriacich dielo, ktoré nie sú výslovne špecifikované v projektovej dokumentácií a/alebo v inej dokumentácii odovzdanej a odsúhlasenej objednávateľom zhotoviteľovi podľa tejto zmluvy a/alebo v prípade ktorých objednávateľ o to požiada, je zhotoviteľ povinný pred zabudovaním do diela predkladať objednávateľovi k schváleniu príslušnú dokumentáciu. Objednávateľ sa k predloženej dokumentácii vyjadrí v primeranom čase umožňujúcom ich riadne posúdenie.
   23. nesmie ohroziť prevádzku informačných technológií, zabrániť prašnosti, otrasom a prípadne iným vplyvom, ktoré by mohli poškodiť alebo ohroziť prevádzku informačných technológií. Práce so zvýšením rizikom na prevádzku informačných technológií je možné vykonávať na základe objednávateľom odsúhlaseného termínu, ktorý je potrebné ohlásiť objednávateľovi najmenej 14 dní vopred.
   24. v prípade potreby využitia priľahlých chodníkov/komunikácií je povinný zabezpečiť pred ich zabratím všetky potrebné povolenia.
   25. zabezpečí na svoje vlastné náklady sociálne zariadenia pre osoby zhotoviteľa.
   26. vyhlasuje, že má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) a počas trvania tejto zmluvy o dielo bude udržiavať zápis v tomto registri a riadne plniť všetky povinnosti vyplývajúce pre neho zo zákon č. 315/2016 Z. z..

**Článok VI.**

**Subdodávatelia zhotoviteľa**

# Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 7 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete do 3 pracovných dní odo dňa uskutočnenia tejto zmeny.

# V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi podľa § 41 ods. 1 a 3 zákona o verejnom obstarávaní najmenej 4 pracovné dni pred jeho plánovaným využitím. Počas trvania tejto zmluvy je zhotoviteľ oprávnený zmeniť subdodávateľa uvedeného v prílohe č. 7 tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom. Objednávateľ má právo odmietnuť odsúhlasiť subdodávateľa a požiadať zhotoviteľa o určenie iného subdodávateľa. Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať v tejto zmluve uvedené podmienky.

# Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z., ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.

# Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 7 tejto zmluvy, resp. následne doplneným/zmeneným postupom podľa bodu 2 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

# V prípade, ak zhotoviteľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5.000 eur (slovom: päťtisíc eur) bez DPH za každé jednotlivé porušenie stanovenej povinnosti.

# V prípade omeškania zhotoviteľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 500 eur (slovom: päťsto eur) bez DPH za každý aj začatý deň omeškania.

**Článok VII.**

**Miesto, termín a čas realizácie diela**

1. Miestom realizácie diela je stavenisko v budove objednávateľa.
2. Termín realizácie diela je nasledovný:
   1. začatie realizácie diela: do 14 odo dňa odovzdania staveniska v zmysle bodu 13 tohto článku zmluvy,
   2. míľnik P1: do 6 mesiacov odo dňa začatia realizácie diela,
   3. míľnik P2: do 12 mesiacov odo dňa začatia realizácie diela,
   4. míľnik P3: do 15 mesiacov odo dňa začatia realizácie diela,
   5. míľnik P4: do 18 mesiacov odo dňa začatia realizácie diela,
   6. míľnik P5: do 24 mesiacov odo dňa začatia realizácie diela,
   7. míľnik P6 - ukončenie realizácie diela: do 30 mesiacov odo dňa začatia realizácie diela.
3. Rozsah častí diela, ktorí je potrebné splniť pre splnenie jednotlivých míľnikov je definovaný v prílohe č. 2 tejto zmluvy.
4. Rámcový časový harmonogram realizácie diela tvorí prílohu č. 2 tejto zmluvy, je záväzný pre zmluvné strany a môže byť zmenený iba s písomným súhlasom objednávateľa (ďalej len „časový harmonogram“).
5. Zhotoviteľ nebude v omeškaní s dodaním diela, ak objednávateľ zhotoviteľa písomne upozorní, aby v zhotovovaní diela nepokračoval, a to z dôvodu potreby získania stanoviska dotknutého orgánu verejnej správy prípadne inej dotknutej organizácie.
6. Ak sa vyskytne prekážka, pre ktorú nebude zhotoviteľ schopný odovzdať alebo dodať včas dielo prípadne niektorú jeho časť, je zhotoviteľ povinný bez zbytočného odkladu o tom informovať objednávateľa a zvolať pracovné stretnutie, na ktorom si zmluvné strany dohodnú ďalší postup.
7. V prípade, ak dôjde k zmene termínu plnenia predmetu zmluvy podľa tohto článku zmluvy, zmena musí byť vykonaná vo forme písomného dodatku k tejto zmluve.
8. Čas plnenia predmetu zmluvy je nasledovný:
   1. práce na diele vyznačujúce sa zvýšenou hlučnosťou možno vykonávať v pracovných dňoch v čase od 15.00 h do 21.00 h a soboty a nedele od 08.00 h do 20.00 h.
   2. práce na diele nehlučného charakteru možno vykonávať v pracovných dňoch v čase od 7.00 h do 21.00 h a soboty a nedele od 7.00 h do 21.00 h.
9. Práce zvyšujúce riziko prevádzky informačných technológií, alebo vyžadujúce odstávku, resp. nedostupnosť relevantnej časti informačných systémov a súvisiacej infraštruktúry, je možné vykonávať na základe písomne odsúhlaseného termínu objednávateľom, ktorý je potrebné písomne ohlásiť najmenej 14 dní vopred objednávateľovi ak sa písomne nedohodne inak. V ohlásení je potrebné uviesť detailný vecný a časový postup prác s vyznačenými kritickými úlohami, popisom rizika, resp. dopadu na prevádzku informačných technológií, akciami na zníženie rizika, požiadavkami na súčinnosť objednávateľa, kontaktnú osobu (vedúceho výkonu prác na mieste) za zhotoviteľa. Zhotoviteľ berie na vedomie, že odstávka informačných technológií v obidvoch IT sálach súčasne nie je možná.
10. Zhotoviteľ je povinný pred začiatkom prác vypracovať podrobný harmonogram v Microsoft projecte, ktorý definuje jednotlivé úlohy, trvania, zodpovedné osoby, vzájomné závislosti medzi úlohami, vrátane častí E1.6.2 Bezpečnostné systémy - EZS, SKV a E1.7 EPS budovy - úprava pre DC v súlade s prílohou č. 2 tejto zmluvy. V podrobnom harmonograme je zhotoviteľ povinný vyznačiť úlohy kde sa vyžaduje súčinnosť objednávateľa, úlohy zvyšujúce riziko prevádzky informačných technológií, úlohy vyžadujúce odstávky, resp. nedostupnosť relevantnej časti informačných systémov a súvisiacej infraštruktúry, pričom tieto aktivity môžu byť vykonávané len na základe písomne odsúhlaseného termínu v zmysle bodu 9 tohto článku Zmluvy. Konečnú verziu podrobného harmonogramu alebo akákoľvek jeho zmena musí byť odsúhlasená objednávateľom.
11. Zhotoviteľ nie je v omeškaní s termínom realizácie diela počas doby, keď nemohol svoju povinnosť plniť následkom okolností vzniknutých na strane objednávateľa, resp. vyššej moci, pričom termín realizácie diela sa predĺži o túto dobu. Pokiaľ dôjde v dobe realizácie diela k takým zmenám projektového riešenia, ktoré vyžadujú zväčšenie dohodnutého rozsahu vykonania diela naviac prácami oproti výkazu výmer, predĺži sa po vzájomnom odsúhlasení zmluvných strán termín realizácie diela o dobu potrebnú na realizovanie požadovaných zmien a naviac prác.
12. Objednávateľ nie je povinný zhotoviteľa na dodržanie termínu ukončenia realizácie diela upozorňovať. Nedodržaním termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
13. Objednávateľ sa zaväzuje odovzdať miesto realizácie diela, t. j. stavenisko, bezodkladne najneskôr do 5 dní odo dňa účinnosti zmluvy. Zhotoviteľ sa zaväzuje stavenisko prevziať. O odovzdaní a prevzatí staveniska vyhotovia zmluvné strany písomný zápis o odovzdaní a prevzatí staveniska (ďalej len „zápis o odovzdaní a prevzatí staveniska“), ktorý podpíšu oprávnení zástupcovia oboch zmluvných strán. Podpísaním zápisu o odovzdaní a prevzatí staveniska zhotoviteľom prechádza na zhotoviteľa nebezpečenstvo škody na realizovanom diele v mieste realizácie diela a to až do doby odovzdania celého diela v zmysle článku VIII tejto zmluvy.

**Článok VIII.**

**Odovzdanie diela**

1. Po zrealizovaní časti diela spadajúcich po konkrétny míľnik sa uskutoční skúšobná prevádzka zrealizovanej časti diela v trvaní jeden mesiac. Zhotoviteľ po zrealizovaní časti diela spadajúcich po konkrétny míľnik odovzdá zhotovenú časť diela objednávateľovi do skúšobnej prevádzky protokolom o odovzdaní časti diela do skúšobnej prevádzky. Počas skúšobnej prevádzky je objednávateľom oprávnený skúšať a využívať zrealizovanú časť diela bez obmedzení. Objednávateľ je oprávnený žiadať od zhotoviteľa odstránenie vád diela pred odovzdaní konkrétnej časti diela do skúšobnej prevádzky a zhotoviteľ je povinný ich odstrániť pred odovzdaním konkrétnej časti diela do skúšobnej prevádzky.
2. Predmetom skúšobnej prevádzky je skúšobné užívanie jednotlivých častí diela predstavujúcich míľnik P1, míľnik P2, míľnik P3, míľnik P4, míľnik P5 a míľnik P6 bez závad.
3. Zhotoviteľ písomne oznámi v dostatočnom časovom predstihu najmenej však 3 dni vopred objednávateľovi, že dielo je pripravené na odovzdanie objednávateľovi do skúšobnej prevádzky. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia diela do skúšobnej prevádzky.
4. Zmluvné strany sa dohodli, že jednotlivé časti diela podľa jednotlivých míľnikov v prílohe č. 1 tejto zmluvy budú odovzdané a prevzaté v závislosti od ich zhotovenia v súlade s časovým harmonogramom podľa prílohy č. 2 tejto zmluvy a ukončenia skúšobnej prevádzky, a to za účelom ich užívania objednávateľom. Jednotlivé časti diela sa považujú za odovzdané a prevzaté dňom podpisu protokolu o odovzdaní a prevzatí časti diela oprávnenými zástupcami oboch zmluvných strán po úspešnom ukončení skúšobnej prevádzky. Pokiaľ sa objednávateľ rozhodne prevziať jednotlivý časť diela s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v protokole o odovzdaní a prevzatí časti diela odstrániť v lehotách primerane určených objednávateľom.
5. Zmluvné strany sa dohodli, že celkové odovzdanie a prevzatie diela sa vykoná bezodkladne po odovzdaní poslednej časti diela ukončenej míľnikom č. 6, a to na základe protokolu o celkovom odovzdaní a prevzatí diela, podpísaného oprávnenými osobami oboch zmluvných strán.
6. Zhotoviteľ písomne oznámi v dostatočnom časovom predstihu najmenej však 3 dni vopred objednávateľovi, že dielo je pripravené na odovzdanie objednávateľovi. Na základe tohto oznámenia dohodne objednávateľ so zhotoviteľom konkrétny termín odovzdania a prevzatia diela.
7. O odovzdaní a prevzatí diela alebo jeho časti bude vyhotovený písomný protokol o odovzdaní a prevzatí diela alebo jeho časti (ďalej len „protokol o odovzdaní a prevzatí diela“), ktorý podpíšu oprávnení zástupcovia oboch zmluvných strán. Pokiaľ sa objednávateľ rozhodne prevziať dielo s vadou alebo nedorobkom, nezbavuje sa týmto zhotoviteľ povinnosti vadu alebo nedorobok odstrániť. Zhotoviteľ je povinný vady a nedorobky uvedené v protokole o odovzdaní a prevzatí diela odstrániť v lehotách primerane určených objednávateľom.
8. Súčasťou protokolu o odovzdaní a prevzatí diela bude aj odovzdanie všetkej potrebnej dokumentácie a dokladov, ktorými zhotoviteľ deklaruje kvalitu vykonaných prác na diele:
9. správa o vykonaní prác s prípadným opisom vykonaných zmien a odchýlok od projektovej dokumentácie a v príslušných povoleniach,
10. zápisy, protokoly a osvedčenia o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, zaťažovacie skúšky, protokoly o miere zhutnenia, skúšky predpísané projektovou dokumentáciou a i.),
11. zápisy o vykonaných revíziách v zmysle platných technických noriem,
12. osvedčenia o akosti použitých materiálov, certifikáty,
13. fotokópie zo stavebného denníka,
14. doklady o preukázaní zhody, atesty, certifikáty použitých výrobkov na zhotovenom diele,
15. potvrdenie správcu skládky o prijatí stavebných odpadov vo fakturovanom množstve,
16. potvrdenie o odstránení vád a nedorobkov (v prípade ak boli zistené),
17. projektovú dokumentáciu skutočného vyhotovenia stavby (bude súčasťou celkového odovzdania diela).
18. Pokiaľ zhotoviteľ nepredloží všetky dokumenty a doklady uvedené ako súčasť protokolu o odovzdaní a prevzatí diela, dielo má vady brániace užívaniu a nie je pripravené k odovzdaniu.
19. Objednávateľ je oprávnený odmietnuť dielo prevziať, pokiaľ má dielo vady a nedorobky. Objednávateľ je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov, pre ktoré dielo nebolo prevzaté objednávateľom, sa opakuje preberacie konanie podľa tohto článku zmluvy. Zhotoviteľ sa zaväzuje odstrániť vady a nedorobky zistené pri preberaní diela v lehote primerane písomne určenej objednávateľom, pokiaľ sa zmluvné strany písomne nedohodnú inak.
20. Zmluvné strany sa dohodli, že dielo bude odovzdané zhotoviteľom a prevzaté objednávateľom v budove objednávateľa.
21. V zmysle § 542 ods. 1 Obchodného zákonníka prechádza akákoľvek časť a/alebo súčasť diela realizovaná zhotoviteľom priamo do vlastníctva objednávateľa, a to okamihom realizácie(spracovania). Nebezpečenstvo škody na zhotovovanej veci však do doby úplného odovzdania celého diela znáša v zmysle príslušného ustanovenia tejto zmluvy zhotoviteľ.

**Článok IX.**

**Cena za dielo a platobné podmienky**

1. Cena za dielo v rozsahu stanovenom touto zmluvou bola dojednaná dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Položkový rozpočet ceny za dielo je uvedený v prílohe č. 1 tejto zmluvy a je pevne stanovený, pričom celková cena za dielo je nasledovná:

**celková cena za dielo bez DPH vo výške: <vyplní uchádzač> eur bez DPH**

**(slovom: <vyplní uchádzač> eur bez DPH).**

1. V celkovej cene za dielo sú zahrnuté všetky náklady zhotoviteľa spojené s plnením predmetu tejto zmluvy, najmä doprava, náklady na dodávku stavebného materiálu, náklady na odvoz a likvidáciu odpadu, náklady na účasť na pracovných stretnutiach, náklady za záručné práce a opravy diela,  odstraňovanie všetkých vád a nedorobkov diela a pod.
2. Cenu za dielo je možné zvýšiť v súlade s § 18 zákona o verejnom obstarávaní v prípade, keď vznikne potreba zmeny obsahu alebo rozsahu diela, ktorá nebola predvídateľná v čase uzatvorenia tejto zmluvy, zmena cien podľa bodu 12 tohto článku, alebo ak objednávateľ bude od zhotoviteľa požadovať naviac práce, ktoré nie sú predmetom tejto zmluvy (ďalej len „naviac práce“). Zmena ceny za dielo musí byť vykonaná len vo forme písomného dodatku k tejto zmluve. V prípade naviac prác sa zmluvné strany dohodli, že budú ocenené podľa jednotkových cien uvedených v jednotlivých položkách prílohy č. 1 tejto zmluvy. V prípade nemožnosti ocenenia naviac prác podľa predchádzajúcej vety, budú tieto naviac práce ocenené individuálnou kalkuláciou vo výške ekonomicky oprávnených nákladov podľa zákona Národnej rady Slovenskej republiky č. 18/1996 Z. z. o cenách v znení neskorších predpisov. Podkladom na uzatvorenie dodatku bude písomný súhlas objednávateľa s naviac prácami alebo písomná požiadavka objednávateľa na naviac práce.
3. Fakturácia prác za dielo sa bude vykonávať po fakturačných celkoch po dosiahnutí jednotlivých míľnikov P1 až P6 podľa harmonogramu, formou faktúr vystavených na základe zhotoviteľom predložených a objednávateľom odsúhlasených súpisov skutočne vykonaných prác na diele, vrátane hodnoty zabudovaného materiálu a podpísaného protokolu o odovzdaní a prevzatí časti diela oprávnenými zástupcami oboma zmluvnými stranami. Podmienkou pre vystavenie faktúry je aj úspešné ukončenie skúšobnej prevádzky konkrétnej časti diela bez vád a nedorobkov. Fakturačné celky predstavujú časti diela ohraničené jednotlivými míľnikmi P1 až P6, ktoré sú definované v prílohe č. 2 tejto zmluvy.
4. Zhotoviteľ je povinný predložiť na odsúhlasenie zástupcovi objednávateľa súpis vykonaných prác na diele, ktorý ich odsúhlasí, resp. vráti na prepracovanie do 5 pracovných dní od jeho predloženia.
5. K cene za dielo bude fakturovaná DPH podľa platného všeobecne záväzného právneho predpisu účinného v čase fakturácie.
6. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
7. Faktúra je splatná do 30 dní odo dňa jej doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. V prípade, že faktúra nebude po vecnej a/alebo formálnej stránke správne vyhotovená alebo bude obsahovať nesprávne údaje, objednávateľ je oprávnený ju vrátiť zhotoviteľovi na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti faktúry začne plynúť dňom doručenia správne doplnenej alebo správne prepracovanej (opravenej) faktúry objednávateľovi.
8. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods.1 zákona o DPH. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy.
9. V prípade, ak dôjde k odstúpeniu alebo ukončeniu tejto zmluvy z dôvodov na strane objednávateľa, zhotoviteľ vyúčtuje vykonané práce na predmete zmluvy ku dňu odstúpenia alebo ukončenia tejto zmluvy vo výške zodpovedajúcej vzájomne odsúhlaseného rozsahu vykonaných prác k dátumu odstúpenia alebo ukončenia zmluvy.
10. Ceny za dodanie jednotlivých položiek výkazu výmer tejto zmluvy je prípustné zvýšiť o nárast miery inflácie, pričom podkladom k týmto úpravám budú oficiálne štatistické údaje vyhlásené Štatistickým úradom Slovenskej republiky. Úpravu cien podľa predchádzajúcej vety je možné dohodnúť len písomným dodatkom k tejto zmluve na návrh zhotoviteľa najskôr po uplynutí 12 mesiacov odo dňa účinnosti tejto zmluvy po preukázaní nárastu inflácie a po odsúhlasení zo strany objednávateľa, v súlade s § 18 ods. 1 písm. a) zákona o verejnom obstarávaní.
11. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
12. Zhotoviteľ nie je oprávnený požadovať úroky z omeškania zo zadržanej čiastky z ceny diela v zmysle tohto článku zmluvy.
13. Zhotoviteľ, ktorý je zahraničnou osobou najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať.
14. Záruka na vykonanie diela
    1. Zhotoviteľ zloží sumu rovnajúcu sa 5 % zo sumy predstavujúcej hodnotu zmluvnej ceny za dielo bez DPH podľa bodu 2 tohto článku ako záruku na vykonanie diela (ďalej len „záruka na vykonanie diela“) na bezúročný bankový účet objednávateľa SK07 0720 0000 0000 0000 1919 vedený v Národnej banke Slovenska, VS IČO zhotoviteľa, za účelom zabezpečenia riadneho splnenia tejto zmluvy do 10 dní odo dňa nadobudnutia účinnosti tejto zmluvy.
    2. Zhotoviteľovi nevznikne právny nárok na účtovanie úrokov za obdobie zloženia záruky na vykonanie diela na bankovom účte objednávateľa.
    3. Záruka na vykonanie diela zabezpečuje pohľadávky (zmluvné ako aj zákonné nároky) objednávateľa voči zhotoviteľovi a to najmä pohľadávky na zaplatenie zmluvných pokút, prípadných nákladov, strát a/alebo škôd objednávateľa plynúcich z porušenia tejto zmluvy zhotoviteľom, nákladov na odvrátenie bezprostredne hroziacej škody a/alebo straty, nákladov spojených s odstúpením od tejto zmluvy (podľa platných právnych predpisov a/alebo príslušných ustanovení tejto zmluvy zo strany objednávateľa), nákladov na zaistenie náhradného plnenia, pokiaľ dielo alebo jeho časť neboli zhotovené v objeme, rozsahu a kvalite podľa tejto zmluvy, nákladov súvisiacich s odstránením vád v  lehote stanovenej v tejto zmluve, na úhradu škody vzniknutej z dôvodov porušenia povinností zhotoviteľa dohodnutých v tejto zmluve a/alebo iných peňažných pohľadávok objednávateľa voči zhotoviteľovi, ktoré vzniknú z tejto zmluvy.
    4. Objednávateľ má právo si jednostranne uplatniť všetky zmluvné, ako aj zákonné nároky zo záruky na vykonanie diela formou jednostranného zápočtu najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním zo záruky na vykonanie diela nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
    5. Záruka na vykonanie diela bude trvať po celú dobu realizácie diela a to až do dňa odovzdania a prevzatia celého diela bez vád a nedorobkov objednávateľom. Žiadnym spôsobom nie je dotknutá povinnosť zhotoviteľa dodržiavať príslušné ustanovenia tejto zmluvy.
    6. Objednávateľ je povinný vrátiť záruku na vykonanie diela alebo jej zvyšnú časť zhotoviteľovi do 30 dní po podpise zápisu o odovzdaní a prevzatí diela bez vád a nedorobkov oboma zmluvnými stranami.

Banková záruka

* 1. Zhotoviteľ je oprávnený namiesto záruky na vykonanie diela zabezpečiť na vlastné náklady a odovzdať objednávateľovi Bankovú záruku na vykonanie diela (ďalej len „banková záruka“) za účelom zabezpečenia riadneho splnenia tejto zmluvy vo výške 5 % zo sumy predstavujúcej hodnotu zmluvnej ceny za dielo bez DPH podľa bodu 2 tohto článku do 10 dní odo dňa nadobudnutia účinnosti tejto zmluvy. Zhotoviteľ nie je oprávnený záruku na vykonanie diela nahradiť po jej zložení na účet objednávateľa zaistením bankovej záruky.
  2. Banková záruka bude platná do úplného dokončenia diela zhotoviteľom bez vád a nedorobkov a odovzdania a prevzatia diela objednávateľom. Banková záruka bude vo forme bezpodmienečnej, neodvolateľnej a na prvú písomnú výzvu objednávateľa splatnej bankovej záruky poskytnutej v prospech objednávateľa. Plnenie banky z bankovej záruky môže byť podmienené len doručením písomnej výzvy objednávateľa na plnenie vo výške peňažnej sumy určenej objednávateľom.
  3. Zhotoviteľ je povinný dať najneskôr 5 dní pred vystavením bankovej záruky odsúhlasiť objednávateľovi znenie bankovej záruky ako aj bankovú inštitúciu vystavujúcu bankovú záruku.
  4. Zhotoviteľ musí zabezpečiť, že banková záruka bude platná a vymáhateľná dovtedy, kým zhotoviteľ nevyhotoví, nedokončí dielo a neodstráni všetky jeho vady a nedorobky a objednávateľ neprevezme dielo. V prípade vypršania platnosti bankovej záruky pred úplným dokončením diela a odstránením všetkých vád a nedorobkov a prevzatím diela objednávateľom, objednávateľ má právo zadržať úhrady za čiastkové plnenia zhotoviteľa, pokiaľ nedôjde k predĺženiu platnosti bankovej záruky.
  5. Banková záruka bude slúžiť na zabezpečenie pohľadávok (zmluvné ako aj zákonné nároky) objednávateľa voči zhotoviteľovi uvedených v ods. 15.3 tohto článku tejto zmluvy.
  6. Objednávateľ má právo čerpať všetky zmluvné ako aj zákonné nároky z bankovej záruky, najmä ak zhotoviteľ v lehote určenej v tejto zmluve alebo v primeranej lehote písomne určenej objednávateľom neodstráni a/alebo nezačne odstraňovať príslušné porušenie tejto zmluvy, a/alebo nenahradí príslušnú škodu, straty, náklady, zmluvnú pokutu a iné pohľadávky, na úhradu ktorých má objednávateľ v zmysle tejto zmluvy alebo Obchodného zákonníka nárok. Čerpaním z bankovej záruky nie je žiadnym spôsobom dotknutá povinnosť zhotoviteľa dodržiavať príslušné ustanovenia tejto zmluvy.
  7. V prípade sporu medzi objednávateľom a zhotoviteľom nemá banka poskytujúca bankovú záruku právo uložiť peniaze do úschovy, ale vyplatí ich priamo objednávateľovi. V prípade následného vyriešenia sporu v neprospech objednávateľa, vráti objednávateľ takto prijaté plnenie z bankovej záruky bez zbytočného odkladu zhotoviteľovi. Zhotoviteľovi pritom nevznikne právny nárok na účtovanie úrokov za obdobie počas sporu.

**Článok X.**

**Súčinnosť objednávateľa**

* 1. Objednávateľ sa zaväzuje, že počas zhotovovania diela poskytne zhotoviteľovi potrebnú súčinnosť spočívajúcu najmä, nie však výlučne v odovzdaní doplňujúcich údajov, spresnení podkladov, vyjadrení a stanovísk, ktoré sú nevyhnutne potrebné na splnenie predmetu zmluvy zhotoviteľom.
  2. Súčinnosť pred začiatkom zhotovovania diela objednávateľ poskytuje formou:

1. definovania kvalitatívnych nárokov na dielo najmä umožnením obhliadky budovy objednávateľa,
2. definovania funkčných a prevádzkových požiadaviek objednávateľa na prevádzkyschopnosť budovy objednávateľa.
   1. Súčinnosť v priebehu zhotovovania diela objednávateľ poskytuje formou:
3. odovzdania potrebných podkladov, ktoré zásadným spôsobom môžu ovplyvniť zhotovenie diela resp. vykonanie predmetu zmluvy, a ktoré má objednávateľ k dispozícií,
4. účasti na spoločných rokovaniach, operatívnych poradách a pracovných stretnutiach.
   1. Objednávateľ poskytne zhotoviteľovi súčinnosť v primeranej lehote stanovenej zhotoviteľom v písomnej výzve.
   2. Objednávateľ sa na vyzvanie zhotoviteľa zároveň zúčastní prerokovania diela v stave rozpracovanosti, konzultácií so zhotoviteľom a jeho subdodávateľmi, v primeranom čase poskytne svoje vyjadrenie, resp. odsúhlasenie a prípadné pripomienky k riešeniu predmetu zmluvy tak, aby bolo možné včas ukončiť práce na celom predmete zmluvy.
   3. Objednávateľa bude zabezpečovať realizáciu Bezpečnostných systémov - EZS, SKV a EPS budovy - úprava pre DC sám prostredníctvom tretej osoby.

**Článok XI.**

**Zodpovednosť za vady a záručná doba**

1. Zhotoviteľ zodpovedá za vady diela v zmysle § 560 a nasl. Obchodného zákonníka a za to, že dielo bude mať v čase odovzdania zhotoviteľom a prevzatia objednávateľom, ako aj po stanovenú záručnú dobu, technické vlastnosti zhodné s požiadavkami všeobecne záväzných právnych predpisov, STN, STN EN, a že nemá vady, ktoré by znižovali jeho hodnotu alebo schopnosť jeho užívania k v zmluve určenému účelu (záruka za akosť diela).
2. Dielo má vady, ak nemá vlastnosti určené právnymi predpismi, ustanoveniami STN, STN EN alebo ak sa nevyhotoví podľa projektovej dokumentácie alebo nemá vlastnosti určené podľa požiadaviek objednávateľa uvedených v tejto zmluve.
3. Drobné odchýlky od projektovej dokumentácie, ktoré nemenia prijaté riešenie, ani nezvyšujú cenu diela, sa nepovažujú za vady, avšak musia byť zmluvnými stranami písomne odsúhlasené zápisom v stavebom denníku.
4. Záručná doba na dielo alebo jeho časti je 48 mesiacov pokiaľ zmluva alebo projektová dokumentácia neurčuje dlhšiu záručnú dobu. Záručná doba na jednotlivé časti diela začína plynúť odo dňa protokolárneho odovzdania a prevzatia konkrétnej časti diela.
5. Náklady na odstránenie objednávateľom preukázaných vád diela znáša zhotoviteľ, okrem tých prípadov, ak ide o vady diela, ktoré zavinil objednávateľ.
6. Každá vada diela zistená objednávateľom počas záručnej doby musí byť bez zbytočného odkladu písomne oznámená zhotoviteľovi (ďalej len „reklamácia“). Objednávateľ je povinný v reklamácii uviesť najmä, nie však výlučne, popis vady, jej rozsah a pravdepodobné príčiny vzniku vady. Zhotoviteľ je povinný bez zbytočného odkladu po prijatí reklamácie od objednávateľa, najneskôr však do 24 hodín po prijatí reklamácie, zvolať reklamačné konanie konajúce sa za prítomnosti objednávateľa najneskôr do 3 pracovných dní od prijatia reklamácie zhotoviteľom, ktorého účelom bude prerokovanie predmetu reklamácie, oprávnenosti podania reklamácie a prijatie vzájomných dohôd za účelom vybavenia reklamácie a odstránenia vád. Zhotoviteľ na základe analýzy reklamácie bezodkladne poskytne objednávateľovi informácie o charaktere vady diela, jej rozsahu, dôvodoch a príčinách vzniku vady. V prípade, ak zodpovedným subjektom za vadu bude zhotoviteľ diela, potom zmluvné strany dohodnú spôsob a primeranú lehotu na odstránenie vady. Lehota bude dohodnutá zmluvnými stranami s ohľadom na posúdenie predmetu, rozsahu a časovej náročnosti nevyhnutných prác, ktorých predmetom bude odstránenie vady. Zhotoviteľ sa zaväzuje vykonať odstránenie vady diela v dohodnutej lehote podľa tohto bodu zmluvy.
7. V prípade, ak sa zmluvné strany nedohodnú na primeranej lehote na odstránenie vady podľa bodu 6 tohto článku zmluvy, je zhotoviteľ povinný v prípade, ak ide o vady diela brániace jeho užívaniu, odstrániť bez zbytočného odkladu najneskôr do 48 hodín od uskutočnenia reklamačného konania v zmysle bodu 6 tohto článku zmluvy, ostatné vady v lehote 3 pracovných dní od uskutočnenia reklamačného konania v zmysle bodu 6 tohto článku zmluvy. V prípade nedostupnosti stavebného materiálu potrebného na odstránenie vady sa lehota na odstránenie vady predlžuje o čas dodania stavebného materiálu zhotoviteľovi.
8. Zmluvné strany sa dohodli, že vadné súčasti diela sa prioritne odstraňujú dodaním novej súčasti diela, ak sa zmluvné strany nedohodnú inak.
9. V prípade, ak zhotoviteľ neodstráni vadu v dohodnutej dobe v zmysle bodu 6 alebo 7 tohto článku zmluvy, je objednávateľ oprávnený zabezpečiť jej odstránenie u tretej osoby na náklady zhotoviteľa bez vplyvu na poskytnutú záruku.
10. O dobu odstraňovania vád a pre dobu počas ktorej nie je možné dielo používať sa predlžuje doba poskytnutej záruky diela.

**Článok XII.**

**Poistenie**

1. Na zaistenie prípadných nárokov objednávateľa na náhradu škody vyplývajúcej z tejto zmluvy zhotoviteľ vyhlasuje, že má uzavreté poistenie zodpovednosti za škodu spôsobenú pri výkone činností podľa tejto zmluvy. Zhotoviteľ je povinný na žiadosť objednávateľa preukázať ku dňu podpisu tejto zmluvy, že má platné poistenie zodpovednosti za škodu s dohodnutou poistnou sumou najmenej 2.000.000,- (slovom: dvamilióny eur). Zhotoviteľ je zároveň povinný predmetné poistenie mať v platnosti a účinnosti po celú dobu realizácie diela vrátane záručnej doby stanovenej touto zmluvou.
2. Zhotoviteľ sa zaväzuje uzatvoriť na čas relokácie poistenie poškodenia relokovaných zariadení objednávateľa na poistnú sumu minimálne vo výške 1.000.000,- (slovom: jeden milión eur). Zhotoviteľ je povinnný najmenej päť dní pred termínom relokácie zabezpečiť uzatvorenie takejto poistnej zmluvy. V prípade, ak zhotoviteľ nepreukáže poistenie podľa tohto bodu, tak je objednávateľ oprávnený neumožniť vykonať zhotoviteľovi relokáciu až do preukázania poistenia podľa tohto bodu.
3. Zhotoviteľ sa zaväzuje predložiť objednávateľovi platnú poistnú zmluvu, resp. poistný certifikát do 5 dní odo dňa účinnosti tejto zmluvy.
4. Zhotoviteľ uhradí objednávateľovi zmluvnú pokutu vo výške 1000,- eur (slovom: jeden tisíc eur) bez DPH za každý aj začatý deň omeškania s plnením akéhokoľvek jednotlivého záväzku uvedeného v tomto článku tejto zmluvy.

**Článok XIII.**

**Zmluvné sankcie**

1. V prípade omeškania zhotoviteľa so zhotovením diela v termínoch uvedených v článku VII bode 2 tejto zmluvy a/alebo v termínoch uvedených v časovom harmonograme, je objednávateľ oprávnený uplatniť si u zhotoviteľa zmluvnú pokutu vo výške 0,05 % z celkovej ceny za dielo bez DPH za každý aj začatý deň omeškania.
2. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 1 000 eur (slovom: tisíc eur) bez DPH za každé jedno porušenie povinností osobitne v prípadoch uvedených v článku V bode 2.9 zmluvy alebo v článku V bode 2.12 tejto zmluvy.
3. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 10.000,- eur (slovom: desaťtisíc eur) bez DPH za ohrozenie IT prevádzky alebo zvýšenú prašnosť alebo otrasy a to za každé jednotlivý prípad zistenia uvedených skutočností.
4. Zmluvné strany sa dohodli, že zhotoviteľ je povinný zaplatiť objednávateľovi zmluvnú pokutu vo výške 5.000,- eur (slovom: päťtisíc eur) bez DPH za každé jednotlivé porušenie povinností uvedených v článku IV bod 6 písm. a) a b) tejto zmluvy.
5. Za neodstránenie vady diela v lehote uvedenej v článku XI bode 6 alebo v článku XI bode 7 tejto zmluvy, je objednávateľ oprávnený uplatniť si u zhotoviteľa zmluvnú pokutu vo výške 0,025 % z celkovej ceny za dielo bez DPH za každý aj začatý deň omeškania.
6. Za neuhradenie faktúry objednávateľom v termíne splatnosti, pokiaľ faktúra spĺňala všetky náležitosti, si zhotoviteľ môže uplatniť úrok z omeškania vo výške 0,025 % z neuhradenej fakturovanej čiastky za každý aj začatý deň omeškania.
7. Zmluvné strany sa dohodli, že objednávateľ je oprávnený popri nároku na zmluvnú pokutu podľa tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
8. Zmluvné pokuty podľa tejto zmluvy sú splatné do 14 dní odo dňa doručenia faktúry druhej zmluvnej strane, ak nie je v zmluve uvedené inak.

**Článok XIV.**

**Okolnosti vylučujúce zodpovednosť (vyššia moc)**

1. Za porušenie zmluvy sa nepovažuje, ak ktorákoľvek zo zmluvných strán nie je schopná plniť svoje záväzky z dôvodov vyššej moci. Pod pojmom vyššia moc sa rozumie akákoľvek nepredvídateľná udalosť, ktorá je nezávislá od vôle zmluvných strán a jej následky sa nedajú odvrátiť (napr. požiar, povodeň, zemetrasenie, vojna, celoštátny štrajk, nepriaznivé poveternostné podmienky neumožňujúce realizáciu diela podľa príslušných technologických postupov a noriem a pod.).
2. Ak sa zmluvné strany nedohodnú inak, dohodnuté zmluvné termíny sa predlžujú o trvanie vyššej moci a o dobu nevyhnutnú na odstránenie jej priamych následkov.
3. V prípade vyššej moci musí zhotoviteľ bez meškania a nie neskôr ako do 5 dní odo dňa výskytu vyššej moci oznámiť objednávateľovi pôsobenie a charakter vyššej moci a ďalej sa bude postupovať podľa Obchodného zákonníka.

**Článok XV.**

**Ukončenie zmluvy**

1. Zmluvu je možné ukončiť nasledovnými spôsobmi:
2. písomnou dohodou zmluvných strán,
3. písomným odstúpením od zmluvy ktoroukoľvek zo zmluvných strán,
4. písomnou výpoveďou objednávateľa s jednomesačnou výpovednou lehotou bez udania dôvodu.
5. Zmluvné strany sú oprávnené odstúpiť od zmluvy:
6. ak ide o nepodstatné porušenie zmluvy v zmysle § 346 Obchodného zákonníka,
7. ak ide o podstatné porušenie zmluvy definované v tejto zmluve alebo v Obchodnom zákonníku.
8. Za podstatné porušenie povinnosti zhotoviteľa sa rozumie aj:
9. omeškanie zhotoviteľa viac ako 10 dní s realizáciou diela v termíne uvedenom v článku VII bode 2 zmluvy,
10. ak zhotoviteľ vykonáva dielo vadne (v rozpore s projektovou dokumentáciou, STN, STN EN a/alebo pokynmi objednávateľa) a napriek písomnému upozorneniu objednávateľa vo vadnom vykonávaní diela pokračuje alebo vadu neodstráni v  lehote primerane stanovenej objednávateľom v zmysle článku IV bodu 10 tejto zmluvy,
11. ak zhotoviteľ nesplní podmienky poistenia podľa článku X. „Poistenie“ tejto zmluvy,
12. zhotoviteľ bude realizovať dielo v rozpore s podmienkami dohodnutými v zmluve alebo technologickými postupmi určenými platnými predpismi,
13. neprevzatie staveniska zhotoviteľom,
14. ak zhotoviteľ nezloží záruku na vykonanie diela a ani neodovzdá bankovú záruku objednávateľovi s náležitosťami podľa príslušných ustanovení tejto zmluvy a/alebo v lehote stanovej v tejto zmluve a/alebo predložená banková záruka vyprší,
15. ak zhotoviteľ neodstráni vady a nedorobky zistené pri preberacom konaní alebo počas záručnej doby v lehote určenej podľa príslušných ustanovení tejto zmluvy,
16. podstatné porušenia zmluvy definované v iných ustanoveniach tejto zmluvy.
17. Objednávateľ má právo okamžite odstúpiť od tejto zmluvy okrem prípadov nepodstatného a podstatného porušenia zmluvy, keď bude na zhotoviteľa podaný návrh na vyhlásenie konkurzu.
18. Účinky odstúpenia od zmluvy nastávajú dňom doručenia písomného oznámenia o odstúpení od zmluvy druhej zmluvnej strane.
19. Výpovedná lehota podľa bodu 1 písm. c) tohto článku zmluvy začína plynúť prvým dňom nasledujúceho mesiaca po doručení výpovede druhej zmluvnej strane.
20. Objednávateľ môže odstúpiť od tejto zmluvy aj v súlade s § 19 zákona o verejnom obstarávaní.
21. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.

**Článok XVI.**

**Riešenie sporov**

Zmluvné strany sa dohodli, že všetky spory, ktoré vzniknú z tejto zmluvy či v súvislosti s touto zmluvou budú riešiť predovšetkým vzájomnou dohodou. V prípade, že sa nepodarí takéto spory vyriešiť dohodou, je ktorákoľvek zmluvná strana oprávnená podať na miestne a vecne príslušný súd v Slovenskej republike návrh, aby súd o takomto spore rozhodol.

**Článok XVII.**

**Záverečné ustanovenia**

1. Zmluvné strany sa dohodli, že písomná korešpondencia bude zasielaná na adresy uvedené v článku I tejto zmluvy a v prípade ich zmeny je povinná tá zmluvná strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I. tejto zmluvy, resp. na inú adresu písomne oznámenú druhej zmluvnej strane.
2. Zmluvné strany sa zaväzujú, že budú postupovať s odbornou starostlivosťou a v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
3. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
4. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
5. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
6. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
7. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
8. Zmluva je vyhotovená v štyroch rovnopisoch, jeden rovnopis je určený pre zhotoviteľa a tri rovnopisy sú určené pre objednávateľa.
9. Objednávateľ pri spracúvaní osobných údajov dotknutých osôb zhotoviteľa pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
10. Zhotoviteľ sa zaväzuje prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne objednávateľovi najneskôr 10 dní pred predpokladanou zmenou.
11. Neoddeliteľnou súčasťou tejto zmluvy sú nasledujúce prílohy:

Príloha č. 1 – Položkový rozpočet ceny za dielo

Príloha č. 2 – Časový a finančný harmonogram

Príloha č. 3 – Požiadavky na relokáciu

Príloha č. 4 – Zoznam relokovaných zariadení

Príloha č. 5 – Štatút zmenového konania

Príloha č. 6 – Podmienky realizácie diela týkajúce sa BOZP, PO a OŽP

Príloha č. 7 – Zoznam subdodávateľov zhotoviteľa

Príloha č. 8 – Zoznam osôb určených na plnenie zmluvy

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

Za objednávateľa: Za zhotoviteľa:

V Bratislave, dňa <vyplní VO> V <vyplní uchádzač >, dňa <vyplní uchádzač >

...................................................... .......................................................

Národná banka Slovenska <vyplní uchádzač >

<vyplní VO> <vyplní uchádzač >

<vyplní VO> <vyplní uchádzač>

**Príloha č. 1 zmluvy o dielo č. C-NBS1-000-077-009**

**Položkový rozpočet ceny za dielo**



**Príloha č. 2 zmluvy o dielo č. C-NBS1-000-077-009**

**Časový a finančný harmonogram**



**Príloha č. 3 zmluvy o dielo č. C-NBS1-000-077-009**

**Požiadavky na relokáciu**



**Príloha č. 4 zmluvy o dielo č. C-NBS1-000-077-009**

**Zoznam relokovaných zariadení**



**Príloha č. 5 zmluvy o dielo č. C-NBS1-000-077-009**

**Štatút zmenového konania**

**ŠTATÚT**

**zmenového konania**

Zmenové konanie je dohodnutý postup pri prijímaní navrhovaných zmien projektovej dokumentácie v priebehu realizácie diela a je zamerané na urýchlenú realizáciu vzniknutých naviac prác v nevyhnutnom rozsahu.

1. **Predkladanie návrhov zmien**
   1. Návrh na zmenu môže predkladať každá zmluvná strana ( objednávateľ, zhotoviteľ ).
   2. Návrhy na zmenu budú predkladané neodkladne po zistení nutnosti zmeny a to písomne – zápisom do stavebného denníka.
   3. Písomná požiadavka s návrhom zmeny bude obsahovať najmä:

* kto návrh na zmenu predkladá (organizácia, meno, dátum),
* označenie miesta, ktorého sa navrhovaná zmena týka,
* súčasný stav projektovej dokumentácie a realizácie,
* názov a technický popis navrhovanej zmeny v prípade potreby vrátane potrebných náčrtkov,
* uvedenie dôsledkov neprijatia zmeny,
* zdôvodnenie ceny vrátane jej položkovitého ocenenia. Oceňovanie zmien bude podľa jednotkových cien uvedených v jednotlivých položkách podľa Prílohy č.1 – Položkový rozpočet,
* odhad časovej a finančnej náročnosti zmeny.

1. **Prerokovanie zmien.**
   1. Objednávateľ písomne vyzve zhotoviteľa na rokovanie o návrhu zmeny.
   2. Na pracovnom prerokovaní návrhu zmeny sa posúdia najmä technické, administratívne a finančné podmienky návrhu zmeny.
   3. Pracovné prerokovanie sa musí uskutočniť i v prípade, že niektorý účastník zmenového konania má odmietavé stanovisko.
   4. Zmenové konanie organizuje objednávateľ za podmienky obdržania všetkých potrebných materiálov pre posúdenie návrhu zmeny.
2. **Schválenie zmien.**
   1. Po pracovnom prerokovaní návrhu zmeny a jej prijatí bude podpísaná Zápisnica o  zmenovom konaní.
   2. Objednávateľ schválením a podpísaním Zápisnice o zmenovom konaní objednáva realizáciu zmeny u zhotoviteľa.
   3. Realizovanie zmien je možné po potvrdení Zápisnice o zmenovom konaní obidvoma zmluvnými stranami. Zmeny, ktoré majú vplyv na termín ukončenia prác, rozsah diela alebo cenu diela budú potvrdené dodatkom k zmluve o dielo.
   4. Zmeny, ktoré nemajú vplyv na cenu a termín ukončenia prác a nezhoršujú štandard vybavenia diela nepodliehajú zmenovému konaniu podľa tohto štatútu.
3. **Zástupcovia splnomocnení na pracovné prerokovanie zmien:**

za objednávateľa:

<vyplní objednávateľ>

za technický dozor objednávateľa:

<vyplní objednávateľ>

za projektanta:

<vyplní objednávateľ>

za zhotoviteľa:

<vyplní uchádzač>

**Príloha č. 6 zmluvy o dielo č. C-NBS1-000-077-009**

**Podmienky realizácie diela týkajúce sa BOZP, PO a OŽP**

# I. Ochrana životného prostredia

1. Zhotoviteľ je pri vykonávaní diela povinný dodržiavať ustanovenia všeobecne záväzných právnych predpisov o ochrane životného prostredia.
2. Zhotoviteľ je zodpovedný za znečistenie a poškodenie životného prostredia, ku ktorému došlo v súvislosti s realizovaním diela. Zhotoviteľ je povinný odstrániť následky takého znečistenia a poškodenia a nahradiť spôsobené škody. Zároveň znáša všetky sankcie s tým spojené.
3. Zhotoviteľ je povinný vlastné mechanizmy a mechanizmy svojich subdodávateľov prevádzkovať a udržiavať v riadnom technickom stave tak, aby nedochádzalo k únikom znečisťujúcich látok do životného prostredia. Je povinný mechanizmy a zariadenia prevádzkovať a udržiavať v súlade s podmienkami určenými ich výrobcami a právnymi predpismi v oblasti ochrany ovzdušia. V prípade zistenia porušenia uvedených povinností, má objednávateľ právo zastaviť prevádzku týchto mechanizmov a vykázať ich z miesta realizácie diela.
4. Plnenie povinností pôvodcu a držiteľa odpadov pre odpady vznikajúce pri servisných, čistiacich alebo udržiavacích prácach vykonávaných v sídle alebo mieste podnikania alebo inom mieste pôsobenia objednávateľa, zabezpečuje objednávateľ v zmysle platného zákona č. 223/2001 Z. z o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch“).
5. Plnenie povinností pôvodcu a držiteľa odpadov pre odpady, ktoré vzniknú v súvislosti s vykonávaním iných prác pri realizovaní diela, je povinný zabezpečiť zhotoviteľ v zmysle platného zákona o odpadoch. Zhotoviteľ je povinný zaradiť odpad v zmysle katalógu odpadov, viesť evidenciu odpadov s evidovaním druhu a množstva odpadov, spôsobu nakladania s nimi, konečného zhodnocovateľa resp. zneškodňovateľa; triediť odpad podľa druhov a zabezpečiť prednostne jeho zhodnotenie, a ak to nie je možné, zabezpečiť jeho zneškodnenie u oprávnenej organizácie. Je povinný vypracovať a zabezpečiť schválenie zákonom požadovaných dokladov a získanie potrebných súhlasov. Kópie dokumentácie o nakladaní s odpadmi odovzdá pri odovzdaní vykonaných prác zhotoviteľ objednávateľovi.
6. Ak sú súčasťou diela látky alebo ak sú pri vykonávaní diela použité látky, ktoré majú jednu alebo viac nebezpečných vlastností, je zhotoviteľ povinný v príslušnej dokumentácii charakterizovať riziká vyplývajúce z používania diela, identifikovať nebezpečenstvá a určiť opatrenia na bezpečnú manipuláciu, skladovanie a prepravu týchto látok resp. tohto diela, a to najmä z hľadiska ochrany zdravia a životného prostredia. V prípade, ak súčasťou diela je dodávka tovaru, ktorý obsahuje nebezpečné chemické látky alebo nebezpečné chemické prípravky, obchodný partner je povinný poskytnúť kartu bezpečnostných údajov v súlade s osobitnými právnymi predpismi.

# II. Bezpečnosť a ochrana zdravia pri práci a ochrana pred požiarmi

1. Zhotoviteľ zodpovedá za prípravu a vykonávanie opatrení na zaistenie bezpečnosti, ochrany zdravia pri práci (ďalej len „BOZP“) a ochrany pred požiarmi (ďalej len „PO“), koordináciu činností a informovanosť svojich zamestnancov a osôb konajúcich v jeho mene, ako aj zamestnancov objednávateľa na mieste realizácie diela, keď v súvislosti s jej plnením môže dôjsť k ohrozeniu oprávnených záujmov objednávateľa.
2. Zhotoviteľ vykoná všetky potrebné opatrenia, aby zabezpečil na mieste realizácie diela v rozsahu predmetu zmluvy a v súvislosti s jej plnením bezpečnosť svojich zamestnancov, zamestnancov objednávateľa a ďalších osôb, ktoré sa s vedomím objednávateľa zdržujú v mieste plnenia predmetu zmluvy.
3. Zhotoviteľ je povinný starať sa o bezpečnosť a ochranu zdravia všetkých osôb, ktoré sa nachádzajú s jeho vedomím na mieste plnenia predmetu zmluvy.
4. Zhotoviteľ v súvislosti s plnením predmetu zmluvy môže užívať stavenisko, prevádzkovať pracovné prostriedky a používať pracovné postupy, len ak zodpovedajú predpisom na zaistenie bezpečnosti a ochrany zdravia pri práci, ak sú dodržané podmienky, ktoré vymedzil ich projektant, konštruktér, tvorca alebo výrobca a po vykonaní údržby, prehliadok, kontrol, skúšok ustanovených osobitnými predpismi alebo technickou dokumentáciou výrobcu.
5. Zhotoviteľ sa zaväzuje:
   1. dodržiavať právne predpisy na zaistenie BOZP a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách objednávateľa, dodržiavať určené technologické alebo pracovné postupy, návody, pravidlá, pokyny a interné predpisy objednávateľa, ktoré súvisia s plnením predmetu zmluvy a s ktorými bol oboznámený,
   2. konať tak, aby umožnil zamestnancom objednávateľa a tretím osobám plniť povinnosti na zaistenie BOZP a PO,
   3. vykonávať opatrenia na zaistenie bezpečnosti a ochrany zdravia pri práci so zreteľom na všetky okolnosti týkajúce sa plnenia predmetu zmluvy a v súlade s právnymi predpismi a ostatnými predpismi na zaistenie bezpečnosti a ochrany zdravia pri práci, zohľadňovať pritom meniace sa skutočné a predvídateľné okolnosti. V tej súvislosti určovať bezpečné pracovné postupy, určovať a zabezpečovať ochranné opatrenia, ktoré sa musia vykonať, a určovať a zabezpečovať ochranné prostriedky, ktoré sa musia používať,
   4. vykonávať iba práce, obsluhovať iba stroje a zariadenia a používať iba látky, ktoré boli určené špecifikáciou pre plnenie predmetu zmluvy,
   5. zabezpečovať, aby pracoviská, komunikácie, organizácia práce, pracovné prostriedky, materiály, pracovné a výrobné postupy, ktoré využíva zhotoviteľ v súvislosti s plnením predmetu zmluvy neohrozovali bezpečnosť a zdravie osôb, ktoré sa oprávnene zdržujú v mieste realizácie diela,
   6. bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie zamestnancov objednávateľa alebo iných osôb, ktoré sa zdržujú na mieste realizácie diela o ktorých sa dozvedel v súvislosti s jej plnením,
   7. dodržiavať zákaz fajčenia a požívania alkoholických nápojov na pracoviskách objednávateľa. Zamestnanec zhotoviteľa alebo osoba konajúca v jeho mene je povinná podrobiť sa vyšetreniu, ktoré vykonáva objednávateľ oprávnenými zamestnancami za účelom zistenia, či nie je pod vplyvom alkoholických nápojov, omamných látok alebo psychotropných látok. Ak podľa postupov zisťovania, uvedených v internom predpise objednávateľa, bola u zamestnanca zhotoviteľa vykonaná kontrola na dodržiavanie zákazu požitia alkoholických nápojov s pozitívnym výsledkom, tento zamestnanec sa stal pre objednávateľa neakceptovateľným a zhotoviteľ je povinný rešpektovať požiadavku objednávateľa na jeho výmenu.
6. Zhotoviteľ v súvislosti s plnením predmetu zmluvy je povinný vykonať ochranné opatrenia:
   1. náležite inštalovať, používať a udržiavať bezpečnostné a ochranné zariadenia nevyhnutné na zaistenie bezpečnosti, ochrany zdravia pri práci na mieste plnenia predmetu zmluvy. V tej súvislosti je povinný aj vhodne zabezpečiť stavenisko proti vstupu nepovolaných osôb.
   2. môže začať realizovať dielo až vtedy, ak je stavenisko náležite zabezpečené, vybavené na bezpečný výkon práce a sú dodržané všetky podmienky na zaistenie bezpečnosti a ochrany zdravia ustanovené platnými právnymi predpismi.
   3. zabezpečí dodržiavanie zákazu vstupovať a zdržiavať sa v priestore a vykonávať tam činnosti, ktoré by mohli bezprostredne ohroziť život alebo zdravie pokiaľ nevykonal a neskontroloval vykonanie všetkých opatrení za zaistenie bezpečnosti a ochrany zdravia pri práci.
   4. dodržiavať bezpečnostné označenia, výstražné signály a príslušné upozornenia a pokyny kompetentných vedúcich zamestnancov objednávateľa v mieste realizácie diela.
   5. povinný zreteľne označovať pracoviská a zariadenia , ktoré môžu ohroziť alebo poškodiť zdravie zamestnanca, a používať bezpečnostné a zdravotné označenie pri práci podľa osobitného predpisu,
   6. zabezpečiť pohyb svojich zamestnancov a osôb konajúcich v jeho mene len na určenom pracovisku a v určenom priestore.
7. Zhotoviteľ je povinný bezodkladne oboznámiť objednávateľa o mimoriadnej udalosti (nebezpečná udalosť, pracovný úraz zamestnanca zhotoviteľa alebo inej osoby konajúcej v mene zhotoviteľa), ktorá sa stala v súvislosti s plnením predmetu zmluvy. O tomto je povinný informovať objednávateľa aj vtedy, ak k mimoriadnej udalosti nedošlo v súvislosti s plnením predmetu zmluvy ale na pracoviskách objednávateľa.
8. Zhotoviteľ zodpovedá za vedenie predpísanej technickej a prevádzkovej dokumentácie súvisiacej s jeho plnením predmetu zmluvy v rozsahu a kvalite určenej platným právnym predpisom a požiadavkami objednávateľa tak, aby zodpovedala skutočnému stavu.
9. Technickú dokumentáciu nevyhnutnú pre uvedenie diela do prevádzky a jeho užívanie v súlade s platnými právnymi predpismi je zhotoviteľ povinný odovzdať objednávateľovi najneskôr pri odovzdaní, resp. prevzatí diela. Projektová, sprievodná technická a prevádzková dokumentácia musí byť vyhotovená v slovenskom jazyku. Uvedené sa nevzťahuje na doklady, preukazujúce zhodu s požadovanými technickými predpismi podľa osobitného predpisu.
10. Zhotoviteľ pri plnení predmetu zmluvy vypracováva, vedie, uchováva a v prípade potreby neodkladne aktualizuje predpísanú dokumentáciu, záznamy a evidenciu súvisiacu so zabezpečením bezpečnosti a ochrany zdravia pri práci.
11. Zhotoviteľ za účelom vytvorenia podmienok na zaistenie bezpečnosti práce v súvislosti plnením zmluvných činností musí vypracovať technologický alebo pracovný postup montáže ním montovaných stavebných a technologických konštrukcií, obsahujúci požiadavky na zaistenie bezpečnosti a ochrany zdravia pri práci.
12. Zhotoviteľ pri zmene podmienok, ktoré môžu v súvislosti s plnením predmetu zmluvy nepriaznivo ovplyvniť bezpečnosť práce, je povinný vykonať potrebné zmeny technologických alebo pracovných postupov.
13. Vyrábať, montovať rekonštruovať, opravovať, udržiavať vyhradené technické zariadenia, vykonávať ich odborné prehliadky a odborné skúšky môže zhotoviteľ iba na základe oprávnenia, ktoré mu na tieto činnosti vydal orgán inšpekcie práce.
14. Zhotoviteľ zodpovedá za kvalifikáciu, odbornú a zdravotnú spôsobilosť svojich zamestnancov a osôb konajúcich v jeho mene, určenú pre výkon zmluvných činností. V tej súvislosti je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
15. Zhotoviteľ poveruje obsluhou určených pracovných prostriedkov a vykonávaním určených činností ustanovených právnymi a ostatnými predpismi na zaistenie bezpečnosti a ochrany zdravia pri práci osoby na základe ich platného osvedčenia na vykonávanie činnosti alebo preukazu na vykonávanie činnosti vydaného oprávnenou právnickou osobou, fyzickou osobou alebo právnickou osobou, ktorá má na to oprávnenie.
16. Zhotoviteľ písomne poveruje osoby, ktoré v jeho mene plnia predmet zmluvy vykonávaním činností s vyšším rizikom, ktoré ustanovil osobitný predpis.
17. Objednávateľ zabezpečí oboznámenie zamestnancov zhotoviteľa pred začatím plnenia predmetu zmluvy a v jej súvislosti:
    1. s príslušnými právnymi predpismi a ostatnými predpismi na zaistenie BOZP,
    2. s existujúcimi a predvídateľnými nebezpečenstvami a ohrozeniami a ich dopadmi, s ochranou pred nimi,
    3. so zákazom vstupovať do priestorov, zdržovať sa v priestoroch a vykonávať činnosti, ktoré by mohli bezprostredne ohroziť život alebo zdravie osôb, participujúcich na plnení predmetu zmluvy,
    4. so zásadami bezpečnej práce a zásadami bezpečného správania na pracoviskách objednávateľa,
    5. so súvisiacimi internými pokynmi objednávateľa,
    6. s opatreniami a postupmi v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie.
18. Zhotoviteľ sa zaväzuje realizovať dielo až po absolvovaní školenia BOZP a ochrany pred požiarmi všetkých jeho zamestnancov alebo osôb konajúcich v jeho mene podieľajúcich sa na realizácii predmetu zmluvy pred jej začatím a ďalej v intervaloch určených objednávateľom.
19. Zhotoviteľ je povinný preukázateľne oboznámiť objednávateľa s rizikami a ohrozeniami, ktoré vyplývajú z činnosti zhotoviteľa pre zamestnancov objednávateľa alebo iné osoby, ktoré sa dôvodne zdržujú v mieste realizácie diela.
20. Ak pri plnení predmetu zmluvy nastanú okolnosti, na základe ktorých je objednávateľ v zmysle Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko povinný zabezpečiť koordináciu bezpečnosti ustanoveným koordinátorom, zhotoviteľ je povinný objednávateľa neodkladne písomne na túto skutočnosť upozorniť.
21. Zhotoviteľ je povinný zabezpečiť, aby pracoviská, stroje, zariadenia, nástroje, látky a pod., na ktorých resp. s ktorými pracuje a ktoré využíva pri plnení predmetu tejto zmluvy, zodpovedali príslušným predpisom a neohrozovali bezpečnosť a ochranu zdravia pri práci. Za tým účelom je povinný ich používať iba za prevádzkových a pracovných podmienok, pre ktoré boli konštruované a vyrobené a vykonávať ich potrebnú údržbu, opravy a kontroly.
22. Zhotoviteľ je povinný vybaviť svojich zamestnancov na vlastné náklady ochrannými odevmi a pomôckami (ďalej len „OOPP“), adekvátnymi prostrediu a ohrozeniam, ktorým sú vystavení v súvislosti s plnením predmetu zmluvy. Zároveň zodpovedá za vybavenie a označenie OOPP osôb konajúcich v jeho mene.
23. Zamestnanci zhotoviteľa, ako aj osoby konajúce v jeho mene sú povinní používať určeným spôsobom pridelené osobné ochranné pracovné prostriedky.
24. Zhotoviteľ pri vykonávaní činností spojených so zvýšeným nebezpečenstvom vzniku požiaru zodpovedá za plnenie úloh vyplývajúcich z ustanovení platných právnych predpisov v oblasti ochrany pred požiarmi. O takejto činnosti je vždy povinný informovať zodpovedného zástupcu objednávateľa a pritom je povinný rešpektovať jeho pokyny v súvislosti so zabezpečením resp. vykonaním protipožiarnych opatrení.
25. Zváracie práce a inú manipuláciu s otvoreným ohňom na pracoviskách so zvýšeným požiarnym nebezpečenstvom je zhotoviteľ oprávnený vykonávať len na základe písomného povolenia na prácu vystaveného objednávateľom.
26. Zhotoviteľ je povinný v súvislosti s plnením predmetu zmluvy vykonať opatrenia a určiť postupy na zabezpečenie poskytnutia prvej pomoci, vykonanie záchranných prác, evakuáciu zamestnancov a zabezpečiť prostriedky potrebné na ochranu života a zdravia zamestnancov v mieste realizácie diela pre prípad vzniku bezprostredného a vážneho ohrozenia života alebo zdravia. O vykonaných opatreniach informuje objednávateľa a ďalšie osoby zdržujúce sa na mieste realizácie diela.
27. Objednávateľ prostredníctvom bezpečnostného technika alebo koordinátora bezpečnosti je oprávnený kontrolovať a vyžadovať plnenie zmluvných ustanovení v oblasti bezpečnosti a ochrany zdravia pri práci, dodržiavanie právnych predpisov a ostatných predpisov na zaistenie bezpečnosti a ochrany zdravia pri práci, zásad bezpečnej práce, ochrany zdravia pri práci a bezpečného správania na pracovisku a bezpečných pracovných postupov zamestnancami zhotoviteľa a ďalšími osobami, ktoré sa zúčastňujú na plnení predmetu zmluvy. Zhotoviteľ je povinný odstraňovať nedostatky zistené kontrolnou činnosťou objednávateľa a tomto ho preukázateľne informovať.
28. Príslušný bezpečnostný technik a koordinátor bezpečnosti sú oprávnení uložiť zástupcovi zhotoviteľa vykonanie nevyhnutných opatrení na ochranu bezpečnosti a zdravia osôb, zdržujúcich sa v mieste realizácie diela. Ak je bezprostredne ohrozený život alebo zdravie zamestnancov, uložené opatrenie platí až do jeho zrušenia tým, kto ho uložil alebo zástupcom objednávateľa.
29. Záznamy o vykonaní kontroly dodržiavania opatrení na zabezpečenie bezpečnosti a ochrany zdravia pri práci a prijatých opatreniach kompetentné osoby zaznamenávajú do stavebného resp. montážneho denníka. Ak v súvislosti s plnením predmetu zmluvy stavebný alebo montážny denník nie je vedený, osoby oprávnené vykonávať kontrolu dodržiavania opatrení na zaistenie bezpečnosti a ochrany zdravia pri práci písomný záznam z kontroly odovzdávajú zamestnancovi zhotoviteľa, pričom tento prevzatie dokumentu potvrdzuje svojim podpisom. O splnení opatrení zhotoviteľ informuje písomne osobu, ktorá opatrenie uložila a zástupcu objednávateľa.
30. Zhotoviteľ je povinný bezodkladne oznamovať zodpovednému zástupcovi objednávateľa nedostatky a iné závažné skutočnosti, ktoré by pri práci mohli ohroziť bezpečnosť alebo zdravie jeho zamestnancov, zamestnancov objednávateľa alebo tretích osôb, o ktorých sa dozvedel v súvislosti s plnením predmetu zmluvy.
31. Zhotoviteľ bezodkladne a najneskôr v určených termínoch odstraňuje nedostatky zistené pri jeho plnení predmetu zmluvy, ktoré majú potenciál ohroziť bezpečnosť alebo zdravie osôb, ktoré boli zistené kontrolnou činnosťou objednávateľa alebo ktorá bola zistená vlastnou činnosťou zhotoviteľa a ktorých odstránenie je v jeho kompetencii.
32. Náklady, ktoré vzniknú objednávateľovi z dôvodu porušenia predpisov na zaistenie BOZP a OPP zhotoviteľom, alebo tretími osobami, ktoré konajú v jeho mene v súvislosti s plnením predmetu zmluvy znáša zhotoviteľ.
33. Za škody, ktoré vzniknú objednávateľovi nevykonaním alebo nedostatočným vykonaním preventívnych opatrení a ďalších opatrení na zaistenie BOZP a OPP zhotoviteľom, nedostatočnou koordináciou a informovanosťou v súvislosti s plnením predmetu zmluvy zodpovedá zhotoviteľ.

**Príloha č. 7 zmluvy o dielo č. C-NBS1-000-077-009**

**Zoznam subdodávateľov zhotoviteľa**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra;
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

|  |  |  |  |  |
| --- | --- | --- | --- | --- |
| **Por. č.** | **Obchodné meno, sídlo, IČO, zápis do príslušného obchodného registra subdodávateľa** | **Osoba oprávnená konať za subdodávateľa (meno a priezvisko, adresa pobytu, dátum narodenia)** | **Predmet subdodávky** | **Podiel subdodávky** |
| 1. | *<vyplní uchádzač>* | *<vyplní uchádzač>* | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* | *<vyplní uchádzač>* | *<vyplní uchádzač>* |

**Príloha č. 8 zmluvy o dielo č. C-NBS1-000-077-009**

**Zoznam osôb určených na plnenie zmluvy**

|  |  |  |
| --- | --- | --- |
| p.č. | Meno a Priezvisko | Funkcia |
| 1. | *<vyplní uchádzač>* | *<vyplní uchádzač>* |
| 2. | *<vyplní uchádzač>* | *<vyplní uchádzač>* |
| 3. | *<vyplní uchádzač>* | *<vyplní uchádzač>* |
| 4. | *<vyplní uchádzač>* | *<vyplní uchádzač>* |
| 5. | *<vyplní uchádzač>* | *<vyplní uchádzač>* |
| 6. | *<vyplní uchádzač>* | *<vyplní uchádzač>* |
| 7. | *<vyplní uchádzač>* | *<vyplní uchádzač>* |
| 8. | *<vyplní uchádzač>* | *<vyplní uchádzač>* |
| 9. | *<vyplní uchádzač>* | *<vyplní uchádzač>* |

*<uchádzač si môže doplniť toľko riadkov koľko potrebuje >*